ฝังเข็มยาคุมแบบ 5 ปี ฝังมาได้ 3 เดือนกว่า ประจำเดือนไม่มาเลย แล้วประมาณวันที่ 17-18 ก.ค 2561 มีประจำเดือนมากระปิดกระปอย สามารถมีเพศสัมพันธุ์ได้ไหม แล้วเวลามีเพศสัมพันธุ์แล้วจะทำให้เกิดการตั้งครรภ์ได้หรือไม่ แล้วจะมีประจำเดือนมากระปิดกระปอยแบบนี้อีกนานไหม
สวัสดีค่ะ ผลข้างเคียงของยาฝังคุมกำเนิดประมาณ 3 ใน 5 ราย จะมีประจำเดือนมาแบบกะปริดกะปรอย แต่มีปริมาณน้อยๆ ซึ่งอาการเลือดออกกะปริดกะปรอยนี้ อาจเป็นได้นานถึง 1 ปี หลังจากนั้นประจำเดือนมักขาดหายไปประมาณ 1 ใน 5 ราย จะไม่มีประจำเดือนมาประมาณ 1 ใน 5 ราย จะมีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้วดังนั้นการที่ไม่มีประจำเดือนมาในช่วง 3 เดือนแรก และต่อมามีเลือดออกกะปริดกะปรอยดังกล่าว ถือเป็นผลข้างเคียงของยาฝังคุมกำเนิดที่สามารถเกิดขึ้นได้ ไม่ได้ผิดปกติหรืออันตรายแต่อย่างใดสำหรับประสิทธิภาพในการป้องกันการตั้งครรภ์ของยาฝังคุมกำเนิดนั้นถือว่าดีมาก มีโอกาสเกิดการตั้งครรภ์ได้เพียง 0.05% หรือเท่ากับ 1 ใน 2000 คน ดังนั้นสามารถที่จะมีเพศสัมพันธ์ในช่วงใดก็ได้ค่ะ